Komission asetus (EY) N:o 1758/94, annettu 18 päivänä heinäkuuta 1994, rehuseoksiksi jalostetulle rasvattomalle maidolle ja vasikoiden ruokintaan tarkoitetulle rasvattomalle maitojauheelle myönnettävää tukea koskevista yksityiskohtaisista säännöistä annetun asetuksen (ETY) N:o 1725/79 muuttamisesta



Virallinen lehti nro L 183 , 19/07/1994 s. 0014 - 0015

Suomenk. erityispainos Alue 3 Nide 59 s. 0090

Ruotsink. erityispainos Alue 3 Nide 59 s. 0090



KOMISSION ASETUS (EY) N:o 1758/94, annettu 18 päivänä heinäkuuta 1994, rehuseoksiksi jalostetulle rasvattomalle maidolle ja vasikoiden ruokintaan tarkoitetulle rasvattomalle maitojauheelle myönnettävää tukea koskevista yksityiskohtaisista säännöistä annetun asetuksen (ETY) N:o 1725/79 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon maito-ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (EY) N:o 230/94(2), ja erityisesti sen 10 artiklan 3 kohdan, sekä katsoo, että komission asetuksen (ETY) N:o 1725/79(3), sellaisena kuin se on viimeksi muutettuna asetuksella (EY) N:o 1553/94(4), 4 artiklan 1 kohdan mukaisesti rehuseoksiksi jalostettu rasvaton maitojauhe voi saada tukea ainoastaan jos se sisältää 100 kilogrammaa valmista tuotetta kohden vähintään 2 kilogrammaa tärkkelystä tai turvotettua tärkkelystä, mainitun asetuksen liitteen II alaviitteessä (2) täsmennetään tärkkelyksen määrittämiseen sovellettavat määritysmenetelmät; kokemus on osoittanut että nämä menetelmät eivät tietyissä tapauksissa sovellu alhaisten tärkkelyspitoisuuksien havaitsemiseen ja tämän vuoksi on tarpeen sallia jäsenvaltioille muiden menetelmien käyttö tärkkelyksen määrittämiseksi, ja maidon ja maitotuotteiden hallintokomitea ei ole antanut lausuntoaan puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla Muutetaan asetus (ETY) N:o 1725/79 seuraavasti. 1 Lisätään tämän asetuksen liite liitteeksi V. 2 Muutetaan liitteen II alaviite (2) seuraavasti: "(2) tärkkelyspitoisuus todetaan joko kvantitatiivisella analyysillä tai 10 artiklan 2 kohdan b alakohdassa mainituilla valvontamenetelmillä, joita on täydennettävä liitteessä V esitetyllä kvalitatiivisella määritysmenetelmällä." 2 artikla Tämä asetus tulee voimaan 1 päivänä syyskuuta 1994. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 18 päivänä heinäkuuta 1994. Komission puolesta René STEICHEN Komission jäsen (1) EYVL N:o L 148, 28.6.1968, s. 13 (2) EYVL N:o L 30, 3.2.1994, s. 1 (3) EYVL N:o L 199, 1.8.1979, s. 1 (4) EYVL N:o L 166, 1.7.1994, s. 49 LIITE "LIITE V TÄRKKELYKSEN KVALITATIIVINEN MÄÄRITYS RASVATTOMASTA MAITOJAUHEESTA, DENATUROIDUSTA MAITOJAUHEESTA JA REHUSEOKSISTA >KAAVION ALKU> 1.Soveltamisala Tätä menetelmää sovelletaan denaturoiduissa maitojauheissa merkkiaineena käytetyn tärkkelyksen toteamiseksi. Menetelmän toteamisraja on 0,05 g tärkkelystä noin 100 g:ssa näytettä. 2.Periaate Reaktio perustuu jodometriassa käytettyyn: - vapaiden jodikolloidien sitoutumiseen vesiliuoksessa, - tärkkelysmisellien absorptioon ja värin muodostumiseen. 3.Reagenssi 3.1.Jodiliuos: - jodia........................ 1 g, - kaliumjodidia......... 2 g, - tislattua vettä.......... 100 ml. 4.Välineistö 4.1.Analyysivaaka 4.2.Vesihaude 4.3.Koeputkia, 25 × 200 mm 5.Menettely Punnitaan 1 g näytettä ja siirretään koeputkeen (4.3). Lisätään 20 ml tislattua vettä ja ravistetaan näytteen dispergoimiseksi. Asetetaan kiehuvaan vesihauteeseen (4.2) 5 minuutiksi. Otetaan vesihauteesta ja annetaan jäähtyä huoneenlämpötilaan. Lisätään 0,5 ml jodiliuosta (3.1); ravistetaan ja havaitaan saatu väri. 6.Tulosten ilmaiseminen Sininen väri osoittaa natiivitärkkelyksen esiintymisen näytteessä. Kun näyte sisältää muunnettua tärkkelystä, väri ei voi olla sininen. 7. Huomautukset Väri, värin voimakkuus ja tärkkelyksen mikroskooppinen kuva vaihtelee natiivitärkkelyksen alkuperän (esimerkiksi: maissi tai peruna) ja näytteessä esiintyvän muunnetun tärkkelystyypin mukaisesti. Kun esiintyy muunnettuja tärkkelyksiä, saatu väri vaihtelee violettiin, punaiseen tai ruskeaan natiivitärkkelyksen kiderakenteen muunnosasteen mukaisesti.>KAAVION LOOPU> "